Togg T10X

Togg T10X — C-segmentiga kiruvchi toʻliq elektrlashgan krassover (SUV) boʻlib, Turkiyaning avtomobil ishlab chiqaruvchisi boʻlmish Togg kompaniyasi tomonidan ishlab chiqariluvchi elektromobildir.

Tarixi 
Ilk turk elektromobili 2022-yil 29-oktabr kuni namoyish etilgan. 

Avvaliga ishlab chiqaruvchi 2023-yil aprel oyida mijozlarga 12 000 dona avtomobil yetkazib berishi kerak edi. Lekin mijozlar tomonidan qiziqish yuqoriligi sababli aprel oyida 20 000 dona avtomobil yetkazib berdi. Ilk xaridorlar qur’a tashlash yoʻli bilan aniqlandi.

Nomi 
T10X kodi quyidagi maʼnoni anglatadi:

 „T“ harfi Turkiya, transport vositasining ishlab chiqarilgan mamlakati va Togg kompaniyasining bosh harfini anglatadi;
 „10“ raqami ixcham hisoblanmish C-segmentni anglatadi;
 „X“ harfi yoʻltanlamasning kuzov turini bildiradi.

TK 
Togg T10X dastlab bitta dvigatelli va ikkita akkumulyator opsiyasi bilan sotiladi: 52,4 kVt/soat va 88,5 kVt/soat quvvatga ega batareykalari mos ravishda 314 va 523 kilometr masofani bosib o'ta oladi. T10X ning birinchi versiyasi 100 km/soat tezlikka 7,6 soniyada tezlasha oladi, 29-oktabrdan yetkazib berishi boshlanadigan ikkinchi versiya esa 4,8 soniyada 100 km/soat tezlikka erishadi.

T10X avtomobillari bir quvvatlanishda 314 km masofa bosib o‘tadigan standart versiya va 523 km masofa bosib o‘tadigan versiyaga ega. Akkumlyotorlar 28 daqiqada 80% gacha quvvatlanadi.

Ishlab chiqarish 

Elektromobil Turkiya g‘arbidagi Bursa viloyatidagi zavodda yig‘iladi. 2023-yilda 20 ming dona elektromobil ishlab chiqarish rejalashtirilgan.

Narxi 

2023-yil 14-mart kuni T10X elektromobili sotuvga chiqdi (oldindan buyurtma qilish). Bir quvvatda 314 km masofa bosib o‘tadigan standart versiya 923 ming turk lirasi (2023-yil aprel oyidagi valyuta kursi boʻyicha 554 mln so‘m), 523 km masofa bosib o‘tadigan versiya 1,215 million turk lirasi (2023-yil aprel oyidagi valyuta kursi boʻyicha 730 mln so‘m) turadi.

Eksport 

Avvaliga elektromobil MDH davlatlari bozoriga chiqarilishi rejalashtirilgan. Xususan, Turkiya TIV Mehmet Chovushoʻgʻlining maʼlum qilishicha Turkmaniston ushbu avtomobilning oq rangga boʻyalgan versiyasini buyurtma qilgan.

2023—2024-yillar davomida Togg elektromobillarini faqatgina Turkiya bozorida sotish, keyinchalik esa Germaniya, Fransiya va Yevropaning boshqa mamlakatlariga eksport qilish rejalashtirilgan.

Sovgʻa 
2023-yil 4-aprel kuni ushbu elektromobilning ilk modeli Rajab Toyib Erdogʻon va uning rafiqasiga yetkazib berildi. Erdogʻonga toʻq koʻk rangdagi, uning rafiqasiga esa qizil rangli avtomobillar taqdim etilgan.

Shuningdek, shu kunning oʻzida Ozarboyjon prezidenti Ilhom Aliyevga ushbu elektromobil sovgʻa tariqasida yetkazib berildi. Aprel oyida Turkiya prezidenti Rajab Toyyib Erdoʻgʻan Istanbuldagi mitingdagi chiqishi chogʻida Oʻzbekiston prezidenti Shavkat Mirziyoyevga yaqin kunlarda yangi Togg T10X elektromobili sovgʻa qilinishi haqida maʼlum qildi.

2023-yil 12-aprel kuni Turkiyaning sanoat va texnika vaziri Mustafo Varank Shavkat Mirziyoyevga Togg T10X elektromobilini kalitini topshirdi. Prezident ushbu elektromobilni ruliga oʻtirib uni haydab koʻrdi.

2023-yil 3-noyabr kuni Turkiya prezidenti Rajab Toyyib Erdoʻgʻon Qozogʻistonda boʻlib oʻtgan Turkiy davlatlar tashkiloti sammitida qozogʻistonlik hamkasbi Qosim Joʻmart Toʻqayevga Togg elektromobilini sovgʻa qildi.

2023-yil dekabr oyida Erdogʻon Mojaristonga rasmiy tashrifi chogʻida Viktor Orbanga ushbu avtomobildan sovgʻa qildi.

Manbalar 

Turkiya avtomobillari